b'\n_START_ARTICLE_\nMarcel Grossmann\n_START_SECTION_\nBiografie\n_START_PARAGRAPH_\nS-a n\xc4\x83scut la 9 aprilie  \xc3\xaen anul 1878 la Budapesta.  Provine dintr-o familie de industria\xc8\x99i elve\xc8\x9bieni, produc\xc4\x83tori de textile. \xc3\x8en anul 1900 a absolvit \xc8\x98coala Federal\xc4\x83 Politehnic\xc4\x83 de la Zurich \xc8\x99i a devenit asistentul geometrului Wilhelm Fiedler. A continuat s\xc4\x83 \xc8\x9bin\xc4\x83 cursuri \xc3\xaen \xc8\x99colile superioare din Elve\xc8\x9bia, \xc8\x99i, paralel, s\xc4\x83 se ocupe de geometria non-euclidean\xc4\x83. \xc3\x8en anul 1902 \xc8\x99i-a luat doctoratul cu teza "Propriet\xc4\x83\xc8\x9bi metrice ale structurilor colineare". \xc3\x8en anul 1907 a fost numit profesor deplin de geometrie descriptiv\xc4\x83 la \xc8\x98coala superioar\xc4\x83 Politehnic\xc4\x83 de la Zurich._NEWLINE_\xc3\x8en anul 1910 a fost unul dintre fondatorii societ\xc4\x83\xc8\x9bii matematice din Elve\xc8\x9bia. \xc3\x8en anii 1912 \xc8\x99i 1920 a fost invitat \xc3\xaen plenul Congreselor interna\xc8\x9bionale de matematic\xc4\x83 de la Cambridge (Marea Britanie) \xc8\x99i Strasbourg (Fran\xc8\x9ba).\n_START_SECTION_\nPrietenia cu Einstein\n_START_PARAGRAPH_\nGrossman a fost unul dintre prietenii lui Albert Einstein din anii de sturdii al Zurich, \xc8\x99i unul dintre cei, care l-au influen\xc8\x9bat \xc3\xaen interesul pentru problemele spa\xc8\x9biului \xc8\x99i timpului \xc8\x99i a geometriei neeuclideene. _NEWLINE_Albert Einstein nu frecventa regulat cursurile de la Politehnic\xc4\x83, astfel, c\xc4\x83 notele de curs, f\xc4\x83cute de Grossmann l-au ajutat pe Albert s\xc4\x83 recupereze materiile. Ulterior tat\xc4\x83l lui Marcel Grossmann l-a ajutat pe Albert Einstein, s\xc4\x83-\xc8\x99i g\xc4\x83seasc\xc4\x83 o slujb\xc4\x83 la Biroul de patente de la Berna, iar mai t\xc3\xa2rziu,Grossmann l-a ajutat s\xc4\x83 se restabileasc\xc4\x83 la Politehnicumul de la Zurich ca profesor de fizic\xc4\x83, de unde fusese concediat. Astfel, este natural, c\xc4\x83 Grossmann a fost \xc8\x99i un coautor al lui Einstein a unor lucr\xc4\x83ri de gravita\xc8\x9bie. _NEWLINE_Tocmai Marcel Grossmann a fost acela , care l-a convins pe Einstein s\xc4\x83 studieze geometria neeuclidean\xc4\x83, care este aboslut necesar\xc4\x83, pentru a construi o teorie veridic\xc4\x83 a spa\xc8\x9biului \xc8\x99i timpului.Unii autori sus\xc8\x9bin, c\xc4\x83 tot Grossmann i-a predat lui Einstein analiza tensorial\xc4\x83._NEWLINE_Grossman l-a introdus pe Einstein  \xc3\xaen calculul diferen\xc8\x9bial absolut, \xc3\xaenceput de Christoffel, \xc8\x99i finisat de Levi-Civita \xc8\x99i Ricci-Curbastro._NEWLINE_Astfel Grossmann l-a ajutat pe Einstein s\xc4\x83 realizeze sinteza unic\xc4\x83 a cuno\xc8\x99tin\xc8\x9belor necesare pentru elaborarea Teoriei Relativit\xc4\x83\xc8\x9bii generale._NEWLINE_\xc3\x8en anul 1913 au publicat \xc3\xaempreun\xc4\x83 lucrarea "Schi\xc8\x9b\xc4\x83 a Teoriei generale a Relativit\xc4\x83\xc8\x9bii \xc8\x99i a Teoriei Gravita\xc8\x9biei" , iar \xc3\xaen anul 1914: "Propriet\xc4\x83\xc8\x9bi covariante ale ecua\xc8\x9biilor c\xc3\xa2mpului gravita\xc8\x9bional, bazate pe teoria Relativit\xc4\x83\xc8\x9bii generale".\n_START_SECTION_\nDecesul \xc8\x99i memoria\n_START_PARAGRAPH_\nMarcell Grossmann a decedat la 7 septembrie \xc3\xaen anul 1936 de scleroz\xc4\x83 multipl\xc4\x83. Comunitatea interna\xc8\x9bional\xc4\x83 a relativi\xc8\x99tilor organizeaz\xc4\x83 odat\xc4\x83 la 3 ani \xc3\xaentrunirile interna\xc8\x9bionale Marcell Grossmann, \xc3\xaen cinstea marelui om de \xc8\x99tiin\xc8\x9b\xc4\x83.'